b"\n_START_ARTICLE_\nChevrolet Impala\n_START_SECTION_\nAtsiradimo istorija ir pardavimai\n_START_PARAGRAPH_\nImpala vardas pirm\xc4\x85 kart\xc4\x85 buvo panaudotas didel\xc4\x97s klas\xc4\x97s Chevrolet koncepciniam automobiliui, pristatymam 1956\xc2\xa0m. vykusioje General Motors Motorama automobili\xc5\xb3 parodoje. Tai t\xc5\xb3 laik\xc5\xb3 Chevrolet Corvette automobilio bruo\xc5\xbeais pasi\xc5\xbeymintis, \xc5\xbealios spalvos automobilis su baltu salonu. \xc5\xa0iandien \xc5\xa1io automobilio likimas n\xc4\x97ra \xc5\xbeinomas. Netrukus General Motors dizaineriai prad\xc4\x97jo kurti ai\xc5\xa1kesnius automobilio kont\xc5\xabrus atitinkan\xc4\x8dius GM A-platformos i\xc5\xa1matavimus. Pirmasis br\xc4\x97\xc5\xbeinys tiesiogiai \xc4\xafkv\xc4\x97p\xc4\x99s galutin\xc4\x99 automobilio i\xc5\xa1vaizd\xc4\x85 patiko tuometiniam General Motors vyriausiajam dizaineriui Harley Earl'ui ir per septynis ateinan\xc4\x8dius m\xc4\x97nesius buvo galutinai u\xc5\xbebaigtas b\xc5\xabsimo automobilio dizainas._NEWLINE_Nuo 1958 iki 1996\xc2\xa0m. buvo parduota daugiau kaip 13 milijon\xc5\xb3 Impala automobili\xc5\xb3, toki\xc5\xb3 pardavimo rezultat\xc5\xb3 n\xc4\x97ra pasiek\xc4\x99s joks kitas didel\xc4\x97s klas\xc4\x97s automobilis pasaulyje. 1964\xc2\xa0m. modelio metais buvo parduota 1 074 925 Impala ir Impala SS automobili\xc5\xb3, 1965\xc2\xa0m. kiek ma\xc5\xbeiau\xc2\xa0\xe2\x80\x93 1 046 500 automobili\xc5\xb3. 2008\xc2\xa0m. Impala buvo \xc5\xa1e\xc5\xa1tas geriausiai parduodamas lengvasis automobilis JAV rinkoje."